open-index/open-wikipedia-markdown huggingface dataset:
বাণিজ্য মন্ত্রণালয় (বাংলাদেশ)

**বাণিজ্য মন্ত্রণালয়** হচ্ছে বাংলাদেশ সরকারের একটি মন্ত্রণালয়।

## ইতিহাস
১৯৭২ সালে বাণিজ্য মন্ত্রণালয়ের যাত্রা শুরু হয়। ১৯৮১ খ্রিস্টাব্দে বাণিজ্য মন্ত্রণালয়কে বাণিজ্য বিভাগ ও বৈদেশিক বাণিজ্য বিভাগ নামে দু’টি বিভাগে বিভক্ত করা হয়। ১৯৮২ খ্রিস্টাব্দে শিল্পের সাথে একীভূত হয়ে শিল্প ও বাণিজ্য মন্ত্রণালয় হিসেবে আত্মপ্রকাশ করে। সে সময় বাণিজ্য বিভাগ, শিল্প বিভাগ এবং পাট বিভাগ এ মন্ত্রণালয়ের আওতাভুক্ত করা হয়। ১৯৮৫ খ্রিস্টাব্দ থেকে বাণিজ্য মন্ত্রণালয় হিসেবে পুনঃকার্যক্রম শুরু হয়।

## কার্যাবলি
সরকারি কার্যপ্রণালী বিধিতে বাণিজ্য এবং বাণিজ্যর সাথে সম্পর্কিত ৩১ ধরনের কাজকে বাণিজ্য মন্ত্রণালয়ের আওতাভুক্ত করা হয়। এ কাজগুলো মূলত অভ্যন্তরীণ ব্যবসা-বাণিজ্য চলমান রাখা এবং সম্প্রসারণে সহায়তা, আমদানি বাণিজ্যকে নিয়ন্ত্রণ করা, দ্রব্যমূল্য পরিস্থিতি স্বাভাবিক ও সহনীয় পর্যায়ে রাখা, পণ্য ও সেবা রপ্তানির বাজার সম্প্রসারণ, আন্তর্জাতিক বাণিজ্যের সাথে সম্পর্কিত বিভিন্ন আন্তর্জাতিক সংস্থার সাথে যোগাযোগ ও রপ্তানির স্বার্থে দরকষাকষি করা, ব্যবসা সংক্রান্ত দ্বিপাক্ষিক ও বহুপাক্ষিক চুক্তি সম্পাদন, পণ্যের ট্যারিফ নির্ধারণ, বাণিজ্য সংক্রান্ত গবেষণা কার্যক্রম, তথ্য-উপাত্ত সংরক্ষণ, বিসিএস (ট্রেড) ক্যাডার কর্মকর্তাদের প্রশাসনিক নিয়ন্ত্রণ ইত্যাদি।

## অধীনস্থ সংস্থা/প্রতিষ্ঠান
বাণিজ্য মন্ত্রণালয়ের উপর অর্পিত এ সকল কার্যক্রম পরিচালনার জন্য বেশ কয়েকটি অধীনস্থ দপ্তর/সংস্থা রয়েছে। এগুলো হচ্ছে:
 
# বাংলাদেশ ট্রেড এন্ড ট্যারিফ কমিশন
# রপ্তানি উন্নয়ন ব্যুরো
# ট্রেডিং কর্পোরেশন অব বাংলাদেশ
# জাতীয় ভোক্তা অধিকার সংরক্ষণ অধিদপ্তর
# যৌথমূলধন কোম্পানি ও ফার্মসমূহের পরিদপ্তর
# আমদানি ও রপ্তানি প্রধান নিয়ন্ত্রকের দপ্তর
# বাংলাদেশ চা বোর্ড
# বাংলাদেশ প্রতিযোগিতা কমিশন
# বাংলাদেশ ফরেন ট্রেড ইনস্টিটিউট
# বিজনেস প্রমোশন কাউন্সিল
# দি ইনস্টিটিউট অব কস্ট এন্ড ম্যানেজমেন্ট অ্যাকাউন্ট্যান্টস্ অব বাংলাদেশ
# দি ইনস্টিটিউট অব চার্টার্ড একাউন্ট্যান্টস অব বাংলাদেশ
# ইনস্টিটিউট অব চার্টার্ড সেক্রেটারিজ অব বাংলাদেশ

## তথ্যসূত্র

বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:বাংলাদেশের অর্থনীতি
বিষয়শ্রেণী:বাণিজ্য মন্ত্রণালয়
ইমরানা ধর্ষণ মামলা

**ইমরানা ধর্ষণ মামলা** উত্তরপ্রদেশের মুজফ্ফরনগর জেলার চারথাওয়াল গ্রামে (দিল্লি থেকে ৭০ কিমি দূরে) ৬ জুন ২০০৫ শ্বশুরমশাইয়ের হাতে ধর্ষিতা ২৮ বছরের এক ভারতীয় মুসলিম মহিলার মামলা। গ্রামের প্রবীণরা এবং পরবর্তীকালে বিভিন্ন স্তরের ইসলামী আইন তার স্বামীর সঙ্গে ইমরানার বিবাহ বাতিল ঘোষণা করেন, কারণ শারিয়া মত অনুযায়ী পিতা ও পুত্র দুজনের সাথেই যৌন সম্পর্ক অজাচারী গণ্য করা হয়। এতে দেশজুড়ে বিতর্কের সৃষ্টি হয় কারণ সমালোচকদের মতে এটিকে ধর্ষণের বদলে ব্যভিচার হিসেবে গণ্য করা হচ্ছে। 

## ধর্ষণ ও ইসলামি বিচার

২০০৫ সালের ৬ জুন ২৮ বছর বয়সী ৫ সন্তানের মা ইমরানাকে তার ৬৯ বছর বয়সী শ্বশুর আলী মুহম্মদ ধর্ষণ করেন। তার পরই একটি স্থানীয় মুসলিম পঞ্চায়েত রায় দান করে ইমরানাকে তার স্বামী নূর ইলাহিকে পুত্ররূপে দেখবার জন্য নির্দেশ দেয় ও তাদের বিবাহ বাতিল ঘোষণা করে। এই রায়কে অস্বীকার করে ইমরানা তার স্বামীর সঙ্গেই থেকে যান।

মুখ্য ইসলামি মাদ্রাসা দারুল উলুম দেওবন্দ কুরআন ৪:২৩ (ওয়া লা তানকিহু মা নাকাহা আবা-ও-কুম - এবং সেই মহিলাকে বিবাহ করনা যাকে তোমার বাবা বিবাহ করেছেন) উল্লেখ করে একটি ফতোয়া জারী করেন। ব্যভিচার ও ধর্ষণের মধ্যে পার্থক্য না দেখে এই মত দেওয়া হয় যে শ্বশুর যা করেছেন তার ফলে ইমরানা ওনার স্বামীর মা রূপে গণ্য হবেন ও শ্বশুরের সাথে বিবাহ না হওয়া সত্ত্বেও স্বামীর সাথে ঘর করতে পারবেন না।

## তথ্যসূত্র

বিষয়শ্রেণী:ভারতে ধর্ষণ
বিষয়শ্রেণী:ভারতে ইসলাম
বিষয়শ্রেণী:ধর্ষণ
বিষয়শ্রেণী:ইসলামে নারী অধিকার
বিষয়শ্রেণী:উত্তরপ্রদেশে অপরাধ
বিষয়শ্রেণী:ফতোয়া
বিষয়শ্রেণী:মজঃফরনগর জেলা
বিষয়শ্রেণী:নারীর প্রতি সহিংসতার ঘটনা
চন্দ্রমহল

**চন্দ্রমহল** বাংলাদেশের বাগেরহাট সদর উপজেলার একটি ইকো পার্ক। এটি একটি বিনোদন পার্ক হিসেবে ব্যবহৃত হয়।

## ইতিহাস
থাম্ব|250px

রনজিতপুর গ্রামে সৈয়দ আমানুল হুদা ৩৫ একর জমির ওপর গড়ে তুলেছেন চন্দ্রমহল নামে একটি নয়নাভিরাম ইকো পার্ক। সৈয়দ আমানুল হুদা চন্দ্রমহল'র নির্মাণকাজ শুরু করেন (২০০১)। তিনি ছিলেন নৌ বাহিনীর একজন কর্মকর্তা এবং তাঁর স্ত্রী চন্দ্রের নামে ভবনটির নামকরণ করেন ‘চন্দ্রমহল ইকোপার্ক'। এটি দর্শনার্থীর জন্য উন্মুক্ত করা হয় (২০০৯)। বর্তমানে এটি পিকনিক স্পট হিসেবে ব্যবহৃত হচ্ছে।

## দর্শনীয়
মূল ভবন ছাড়াও পুরো এলাকাটি ফুল দিয়ে চমৎকারভাবে সাজানো। এছাড়া ভাস্কর্যের মাধ্যমে দেশীয় সংস্কৃতিকে তুলে ধরা হয়েছে। এখানে বেশ কয়েকটি পুকুর এবং একটি মিনি চিড়িয়াখানা রয়েছে। ভবনটির অভ্যন্তরে তার সংগ্রহীত বিভিন্ন জিনিসপত্র প্রদর্শিত করা হয়েছে।এখানে গ্রাম্য মানুষের চরিত্র নিয়ে প্রতিকৃতি তৈরি করা হয়েছে। ইকো পার্কের ভিতরে বিভিন্ন প্রজাতীর পশু পাখি রয়েছে। আদি আসবাবপত্র আর তৈজশপত্র ছাড়া কিছু স্থির ছবি রয়েছে এখানে। লেকের পাড়ে রয়েছে নারিকেল গাছের সারি। হরিণ, কুমির, বানর ও পাখিসহ বিভিন্ন জীবজন্তুর প্রতিকৃতি ও ভাস্কর্য সহ বিলুপ্ত হওয়া রূপসা-বাগেরহাট রেল লাইনের প্রতিকৃতিও রয়েছে। গ্রাম পঞ্চায়েত ও মুক্তিযুদ্ধের ভাস্কর্য। মাস্টারদা সূর্য সেন, বেগম রোকেয়া, আতাউল গনি ওসমানী, মাদার তেরেসা, মহাত্মা গান্ধীর ভাস্কর্যও দেখা যায়।

## কারুকার্য
250|থাম্ব|পুরাতন মুদ্রা ও ডাকটিকিট
মহলটি লেকের মাঝখানে অবস্থিত। মহলের চারিপার্শ্বে স্বচ্ছ পানির লেক। পানির নিচে গ্লাস দ্বারা বেষ্টনি করা সুড়ঙ্গ পথ দিয়ে মহলে প্রবেশ করতে হয়। এর দুই পার্শ্বের স্বচ্ছ পানির মাছ গুলো দর্শনার্থীদের মুগ্ধ করে। মহল জুড়ে রয়েছে নানা স্থাপত্যশৈলী। এছাড়া আদি ব্যবহৃত জিনিসপত্র, ডাকটিকেট, মুদ্রা, ঝাড়বাতি,  তলোয়ারসহ আকর্ষণীয় অনেক কিছু।চন্দ্রমহলসংলগ্ন পুকুরে রয়েছে ময়ূরপঙ্খী নৌকার ওপর ভাসমান মঞ্চ। বের হওয়ার জন্য বাঁশের পুল রয়েছে যা রং দিয়ে কারুকার্য করা। এখানেও দেখা মিলে হাজারো মাছের খেলা।

## তথ্যসূত্র

বিষয়শ্রেণী:বাংলাদেশের ইকোপার্ক
বিষয়শ্রেণী:বাগেরহাট জেলার দর্শনীয় স্থান
হাতানিয়া দোয়ানিয়া নদী

**হাতানিয়া দোয়ানিয়া নদী** হল ভারতের পশ্চিমবঙ্গ রাজ্যের একটি নদী। নদীটি দক্ষিণ চব্বিশ পরগণা জেলার সুন্দরবন এলাকায় অবস্থিত। বকখালি  যাওয়ার পথে এই নদীটি অতিক্রম করতে হয়। বর্তমানে নদীটির উপর ১.৫ কিলোমিটার দীর্ঘ হাতানিয়া দোয়ানিয়া সেতুর নির্মাণ চলছে। নদীটি  অতীত থেকেই বাংলাদেশের সঙ্গে জলপথে যোগাযোগের মধ্যম হিসাবে ব্যবহৃত হয়ে চলেছে।

## প্রবাহ
নদীটি মুড়ি গঙ্গা নদী থেকে উৎপন্ন হয় পশ্চিম থেকে পূর্বে প্রবাহিত হয় নামখানা অতিক্রম করে শেষে সপ্তমুখী নদীর সঙ্গে মিলিত হয়ে বঙ্গোপসাগরে পতিত হয়েছে।

## তথ্যসূত্র

বিষয়শ্রেণী:পশ্চিমবঙ্গের নদী
বিষয়শ্রেণী:সুন্দরবন
বেগমগঞ্জ ইউনিয়ন, উলিপুর

**বেগমগঞ্জ ইউনিয়ন** বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৪।

## ইতিহাস
## ভৌগোলিক অবস্থান ও আয়তন
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ১১৩৫৬ একর বা ৪৬.৯৪ বর্গকিলোমিটার।

## প্রশাসনিক এলাকা
বেগমগঞ্জ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
ইসলামপুর, মাঝেরচর, পশ্চিম বেগমগঞ্জ, হিন্দু পাড়া, মাষ্টার পাড়া,

## জনসংখ্যা
২০১১ সালের আদমশুমারি অনুযায়ী বেগমগঞ্জ ইউনিয়নের মোট জনসংখ্যা ছিল ১৭৩০৯ জন, যারা ৩৭২০ টি পরিবারে বসবাস করে,  যার মধ্যে পুরুষ হল ৮৭৭০ জন এবং নারী হল ৮৫৩৯ জন।

## শিক্ষা ও সংস্কৃতি
বেগমগঞ্জ ইউনিয়নের গড় সাক্ষরতা হার ২২.২%। তার মধ্যে নারী শিক্ষার হার ১৯.০% এবং পুরুষ শিক্ষার হার ২৫.২%। শিক্ষা প্রতিষ্ঠান রয়েছে মাত্র দুটি
প্রাথমিক বিদ্যালয় একটি ও উচ্চ বিদ্যালয় একটি

## অর্থনীতি ও যোগাযোগ
বেগমগঞ্জ ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
বেগমগঞ্জ ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:উলিপুর উপজেলার ইউনিয়ন
বিষয়শ্রেণী:গন্যমান্য ব্যক্তিবর্গ:
বিষয়শ্রেণী:গর্ণমান্য ব্যক্তিবর্গ:
মরু সরিষা

**মরু সরিষা** (বৈজ্ঞানিক নাম: *Sisymbrium irio*) (ইংরেজি: **London rocket**, **লন্ডন রকেট**)  হচ্ছে **Brassicaceae** পরিবারের * Sisymbrium* গণের একটি গুল্মজাতীয় উদ্ভিদ।

## বিবরণ
মরু-সরিষা শহরের ফুটপাতেও জন্মায়। সিমেন্টের নির্মিত রাস্তা, পোড়ামাটির মধ্যেও এরা জন্মাতে পারে। এদের পাতা সবুজ, লম্বা ও খাঁজ কাটা হয়। এদের ফুল হলুদ রঙের হয়। এদের উচ্চতা তিন ফুট পর্যন্ত হয়। ফল দেখতে লম্বা হয় এবং পাকলে সবুজ দেখায়।

## উপাদান
মরু-সরিষার ভিতর পটাশিয়াম, ক্যালসিয়াম, ম্যাগনেসিয়াম, আয়রন, জিঙ্ক ইত্যাদি প্রচুর খাদ্য-উপাদান থাকে। বেদুইন তামাক বিকল্প হিসেবে এর পাতার ব্যবহার করত।

## উপকারিতা
কফ, কাশি, ঠান্ডা জ্বর, অ্যাজমা, ব্রঙ্কাইটিস, যকৃৎ ও প্লীহার রোগে জন্য এটি কার্যকরী ভূমিকা রাখে।

## বিস্তৃতি
ভূমধ্যসাগর বেষ্টনকারী দেশগুলোতে এদের উদ্ভব এবং বেশি দেখা যায়। এছাড়া ভারত, পাকিস্তান, উত্তর আমেরিকা ও মেক্সিকোসহ পৃথিবীর বহু দেশে এখন এদের বিস্তৃত।

## তথ্যসূত্র

বিষয়শ্রেণী:ভারতের উদ্ভিদ
বিষয়শ্রেণী:পাকিস্তানের উদ্ভিদ
বিষয়শ্রেণী:আমেরিকার উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:মেক্সিকোর উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
চাঁদিপুর, ওড়িশা

**চাঁদিপুর** () ভারতের ওড়িশা রাজ্যের বালেশ্বর জেলার একটি সমুদ্রতট। এটি বঙ্গোপসাগরের কাছে ও বালেশ্বর রেল স্টেশন থেকে প্রায় ১৬ কিমি দূরে অবস্থিত। এই সমুদ্রতটের একটি বিশেষত্ব হল ভাটার টানে জল প্রায় ৫ কিমি দূরে চলে যায়। এই বিশেষ বৈশিষ্ট সেখানকার জীববৈচিত্র্যকে সাহায্য করে। মির্জাপুরের কাছে সমুদ্রতটে এক বিপন্ন প্রজাতি লিমুলাসও দেখতে পাওয়া যায়।

## ভৌগোলিক পরিবেশ

চাঁদিপুরের অক্ষাংশ ২১.৪৭° উত্তর ও দ্রাঘিমা ৮৭.০২° পূর্ব। সমুদ্রপৃষ্ঠ থেকে এর উচ্চতা ৩মি (৯.৮ ফুট)। শহরটি ৫১.৩৩০ একর (০.২০৭৭৩বর্গকিমি) ক্ষেত্রফল বিশিষ্ট।

### জলবায়ু

গ্রীষ্মকালে এখানকার তাপমাত্রা ২৫°-৪০° সেন্টিগ্রেড, কিন্তু শীতকালে এখানকার তাপমাত্রা ১৭°-২৬° সেন্টিগ্রেড। নভেম্বর থেকে মার্চ মাস পর্যন্ত সময় এখানে পর্যটনের জন্য আদর্শ।

## সেনাবাহিনীদের জন্য

চাঁদিপুর সমুদ্রতট ভারতীয় সেনাবাহিনীদের ইন্টিগ্রেটেড টেস্ট রেঞ্জ-এর জন্য গুরুত্বপূর্ণ, যা আব্দুল কালাম দ্বীপে অবস্থিত। ইন্টিগ্রেটেড টেস্ট রেঞ্জ-এর অনেকগুলি ক্ষেপণাস্ত্র (আকাশ, সূর্য, অগ্নি, পৃথ্বী ও ব্যালিস্টিক ক্ষেপণাস্ত্র) চাঁদিপুর সমুদ্রতট থেকে উৎক্ষেপিত হয়েছে। সম্প্রতি বরাক-৮ নামে একটি ক্ষেপণাস্ত্র উৎক্ষেপিত হয়েছে। চাঁদিপুর একটি অনন্য সৈকত কারণ এটি এখন যেখানে আছে প্রবল জোয়ারের কারণে পরে সেখানে নাও থাকতে পারে।

## পরিবহন

চাঁদিপুরের নিকটবর্তী রেল স্টেশন হল বালেশ্বর। উড়িষ্যার বিভিন্ন শহর ও কলকাতার সাথে রেলপথ বা সড়কপথে বালেশ্বর সুসংযুক্ত। বালেশ্বর শহর থেকে বাস, অটো কিংবা ট্যাক্সি করে চাঁদিপুর যাওয়া যায়। জাতীয় সড়কপথ-১৬ এর মাধ্যমেও চাঁদিপুর পৌঁছানো যায়। চাঁদিপুর সমুদ্রতট বলেশ্বর রেল স্টেশন থেকে ১৬ কিমি দূরে অবস্থিত। এছাড়া স্থানীয় গাইড ও ট্রেকার সার্ভিসের মাধ্যমে পঞ্চলিঙ্গেশ্বর, দেবকুন্ড জলপ্রপাত, নীলগিরি জগন্নাথ মন্দির, ইমামী জগন্নাথ মন্দির, খিরাচরা গোপীনাথ মন্দির, বুড়িবালাম নদীর মোহনা, চাঁদিপুর সমুদ্রতট ও অন্যান্য জায়গায় যাওয়া যায়।

## খাদ্য ও পর্যটন

বিভিন্ন ধরনের সামুদ্রিক খাবার এখানকার হোটেল ও রেস্তোরাঁয় পাওয়া যায়। মৎস জাতীয় খাবার এখানে খুবই সস্তা। এখানে ওড়িয়া ও বাঙালি খাবারও পাওয়া যায়। সমুদ্রসৈকত সুন্দর হওয়ার কারণে এখানে পর্যটনকেন্দ্র ও একাধিক হোটেল গড়ে উঠেছে।

## তথ্যসূত্র
আগাভি টেকিলানা

***আগাভি টেকিলানা*** (বৈজ্ঞানিক নাম: *Agave tequilana*) (ইংরেজি: **blue agave ** বা **Tequila agave**) হচ্ছে **Asparagaceae** পরিবারের * Agave* গণের একটি উদ্ভিদ।

## আদি নিবাস
এ গাছ মেক্সিকোর একটি অর্থকরী ফসল। ষোড়শ শতাব্দির শুরুর দিকে মেক্সিকোরা এক প্রকার পানীয় প্রস্তুত করার জন্য এর চাষ শুরু করে।

## বিবরণ
এ গাছের ভেতরে আনারসের মত ফল থাকে যাকে হাট বলে। হার্টগুলো মাঝখানে দুভাগ করে কেটে তারপর প্রেশারকুকারে জ্বাল করা হয় একটানা ১২ থেকে ১৪ ঘণ্টা। এর পরে যে অ্যালকোহল বের হয় তা বাজারজাত করা হয়। এর পুষ্পদণ্ড প্রায় ১৫ ফুটের মতো লম্বা হয়। গাছের পাতা সাতআট ফুট পর্যন্ত লম্বা হয়। এদের কাণ্ড তৈরি হতে প্রায় ৫ বছর লেগে যায়। পুষ্পদণ্ড ১৫-২০ ফুট পর্যন্ত উঁচু হয়। হলুদাভ ফুল ফোটে। পরিবেশের উপর নির্ভর করে এ গাছ ১০ থেকে ৩০ বছর পর্যন্ত ফুল ফুটতে পারে। আগাভি এক ধরনের মনোকারপিক গাছ (Monocarpic plant) অর্থাৎ জীবনে যা একবারমাত্র ফুল-ফল-বীজ দিয়েই মারা যায়।

## তথ্যসূত্র

বিষয়শ্রেণী:মেক্সিকোর উদ্ভিদ
তারামাছ

তারামাছ অথবা সমুদ্রতারা হচ্ছে অ্যাস্টেরয়ডিয়া শ্রেণীর একাইনোডার্মাটা পর্বের অন্তরভুক্ত তারা আকৃতির মাছ। এদের বৈজ্ঞানিক নাম Asteris(Star fish)  অন্য প্রজাতি Ophiura(Brittle star)। তারা-মাছদের মস্তিস্ক ও রক্ত থাকে না তবে চোখ থাকে, কোন কারণ বসত এদের হাত কেটে গেলে তা পুনরায় সৃষ্টি হয় ।পৃথিবীর সকল সমুদ্রের তলদেশে প্রায় ১৫০০ প্রজাতির তারামাছ পাওয়া যায় এমনকি উপকূল ও মেরুর হিমশীতল জলেও এদের উপস্থিতি লক্ষ্য করা গেছে। চিন, ইন্দোনেশিয়ায় সহ কিছু দেশে এটি সামুদ্রিক খাবার হিসাবে প্রচলিত।এদের দেহকন্টক  ক্যালসিয়াম কার্বনেট দিয়ে গঠিত |

## গঠন
তারামাছ এক প্রকার সামুদ্রিক অমেরুদন্ডী প্রাণী। সাধারণত এদের দেহে একটি কেন্দ্রীয় চাকতি এবং এর সাথে সংযুক্ত পাঁচটি বাহু থাকে, তবে কিছু প্রজাতির এর বেশি সংখ্যক বাহু থাকতে পারে। এদের উপরপৃষ্ঠ মসৃণ হতে পারে, আবার দানাদার অথবা কাঁটাময়ও হতে পারে এবং অধিক্রমণ প্লেট দ্বারা আবৃত থাকে। তারামাছের নলাকৃতির পা আছে যা হাইড্রোলিক সিসটেম দ্বারা পরিচালিত হয় এবং নিচের পৃষ্ঠে একটি মুখ থাকে। এরা এদের দেহের ধ্বংসপ্রাপ্ত স্থান অথবা বাহু পুনঃগঠন করতে পারে। তারামাছের বেশিরভাগ প্রজাতি উজ্জ্বল রঙের লাল অথবা কমলা আভা যুক্ত হয়। এছাড়া নীল, ধূসর এবং বাদামী রঙের তারামাছও দেখা যায়।
[ডান|থাম্ব|''[Astropecten aranciacus*]]

== বংশবৃদ্ধি ==
তারামাছের জীবনচক্র অনেক জটিল। এরা পুরুষ ও স্ত্রী লিঙ্গের হয়ে থাকে এবং যৌন ও অযৌন উভয় প্রক্রিয়ায় বংশবৃদ্ধি করতে পারে। তারামাছের কিছু প্রজাতি ডিম্বক এবং শুক্রাণু একই সাথে উৎপন্ন করতে পারে। প্রটানডাস [] প্রজাতি যেমন *Asterina gobbosa* জীবনের শুরুতে পুরুষ লিঙ্গের হয় এবং বেড়ে উঠার সাথে সাথে স্ত্রী লিঙ্গে পরিবর্তিত হয়। এছাড়া কিছু প্রজাতি যেমন *Nepanthia belcheri'' এর একটি বড় স্ত্রী তারামাছ বিভক্ত হয়ে দুটি পুরুষ তারামাছে পরিণত হয়। অযৌন প্রক্রিয়ায় তারামাছ কেন্দ্রীয় চাকতির ফিশন অথবা এক বা একাধিক বাহুর অটোটমির মাধ্যমে বংশবৃদ্ধি করে। প্রজাতি ভিত্তিতে তারামাছ ১০ থেকে ৩৪ বছর পর্যন্ত বাঁচে।

## খাদ্যাভ্যাস
তারামাছ সাধারণত শিকারী প্রকৃতির হয়ে থাকে। এরা মূলত শামুক, শৈবাল, স্পঞ্জ, ঝিনুকজাতীয় প্রাণী (bivalves) এবং অন্যান্য ছোট ছোট সামুদ্রিক প্রাণী খেয়ে বেঁচে থাকে।

বিষয়শ্রেণী:সামুদ্রিক প্রাণী
বিষয়শ্রেণী:অমেরুদণ্ডী প্রাণী
মহাত্মা গান্ধী সেতু

**মহাত্মা গান্ধী সেতু** (গান্ধী সেতু বা গঙ্গা সেতু) হল বিহারে গঙ্গা নদীর উপর অবস্থিত একটি সেতু। এই সেতুটি গঙ্গার দক্ষিণের পাটনাকে গঙ্গার উত্তরের হাজিপুর এর সঙ্গে সংযোগ ঘটিয়েছে। এই সেতু মোট   দীর্ঘ।সেতুটি বিহারের উত্তর অংশ ও দক্ষিণ অংশের মধ্যো যোগাযোগ বাড়িয়েছে। এটি ভারতের দীর্ঘতম নদী সেতু।

## ইতিহাস
সেতুটি নির্মাণের প্রস্তাব প্রথম রাখে কেন্দ্র সরকার ১৯৬৯ সালে। এর পর ১৯৭২ সালে সেতুর নির্মাণ শুরু হয়। সেতুটি নির্মাণ শেষ হয় ১৯৮২ সালে এবং ওই বছর প্রাক্তন প্রধানমন্ত্রী ইন্দিরা গান্ধী সেতুর উদ্ভোদন করেন।

## পরিকল্পনা এবং গুরুত্ব

সেতুটি ১৯৬৯ সালে কেন্দ্রীয় সরকার কর্তৃক অনুমোদিত হয়েছিল এবং ১৯৭২ থেকে ১৯৮২ সাল পর্যন্ত দশ বছর ধরে গ্যামন ইন্ডিয়া লিমিটেড দ্বারা নির্মিত হয়েছিল, সেই সময়ে ৮৭.২২ কোটি টাকার ব্যয় হয়েছিল নির্মাণে। এটি উত্তর বিহারকে বিহারের বাকি অংশ এবং জাতীয় মহাসড়ক ১৯ (এনএইচ ১) এর সাথে সংযুক্ত করার জন্য নির্মিত হয়েছিল। এই সেতু নির্মাণের পূর্বে ১৯৫৯ সালে চালু হওয়া রাজেন্দ্র সেতু উত্তর বিহারের একমাত্র সংযোগ ছিল। সেই সময়ে, বিক্রমশিলা সেতুও গঙ্গা জুড়ে নির্মিত হয়েছে। বর্তমানে আরও দুটি রেল-কম-রোড সেতু নির্মাণাধীন রয়েছে, দিঘা ও সোনপুর  এবং মুঙ্গারে।

ভারতের ডাক বিভাগ ভারতবর্ষের ল্যান্ডমার্ক সেতুগুলিতে স্মারক ডাকটিকিট জারি করেছে: ১৭ আগস্ট ২০০৭ সালে মহাত্মা গান্ধী সেতুর ডাকটিকিট মুল্য ছিল ০৫০০ পয়সা।

## যানজট
সাম্প্রতিক সময়ে, সেতুটিতে ক্রমবর্ধমান যানবাহন ও নিয়মিত ওভারলোড করার কারণে বড় ধরনের যানবাহনের বিশৃঙ্খলা এবং দুর্ঘটনা ঘটছে। যানচলাচল সহজ করার জন্য বিহার সরকার সমান্তরালভাবে দুটি পন্টন সেতু নির্মাণের পরিকল্পনা করছে। গান্ধী সেতুতে  প্রতিদিন ৮৫ হাজারেরও বেশি যানবাহন ও ১২,০০০ পথচারীর চলাচল করে।

## প্রাথমিক ইতিহাস

*     নির্মাণ শুরু: ১৯৭২ খ্রিষ্টাব্দ
*          নির্ধারিত উদ্বোধন: জুন ১৯৭৮ খ্রিষ্টাব্দ
*          দরপত্র খরচ: ₹২৩.৫০ কোটি টাকা
*          প্রথম সম্প্রসারণের সময় (ইওটি): জুন ১৯৮০ খ্রিষ্টাব্দ
*         বরাদ্দকৃত খরচ ৪৬.৬৭ কোটি টাকা
*         খরচ বৃদ্ধির কারণ: এই অতিরিক্ত খরচ চুক্তিতে একটি "অন্তর্নির্মিত" খরচ বৃদ্ধি ধারার ফলাফল।
*         বিলম্বের কারণসমূহ: এপ্রিল ১৯৭৯ সালে প্রচণ্ড ঝড়ের ফলে দুটি গেন্টরি এবং কাস্টিং ডেক ধ্বংস হয়ে যায়। প্রতিটি গেন্ট্রি ক্রেন ৩০০ টন ওজনের ছিল। সিমেন্ট এবং নির্মাণ উপাদান অভাব এবং শ্রমিকদের ধর্মঘট।
* প্রতিবেদন: এই প্রকল্পের জন্য সংরক্ষিত সিমেন্ট এবং অন্যান্য নির্মাণ উপকরণ সেতু উত্তর দিকে নেপাল এবং বিহার উত্তর অংশ থেকে আনা হয়।
*         ২ য় সম্প্রসারণ সময় (ইওটি): ডিসেম্বর ১৯৮১ সাল
*         প্রকল্প অগ্রগতি: ৮০% (শারীরিক) সেপ্টেম্বর পর্যন্ত ১৯৮০ সাল পর্যন্ত
*              বিল মূল্য: ৪১ কোটি টাকা
*              ঠিকাদারের অতিরিক্ত দাবিঃ ৫০ কোটি টাকা

## আরও দেখুন
* ভারতের সেতুসমূহের তালিকা
## তথ্যসূত্র

বিষয়শ্রেণী:বিহারের সেতু
বিষয়শ্রেণী:গঙ্গা অতিক্রমকারী সেতু
বিষয়শ্রেণী:১৯৮২-এ বিহারে প্রতিষ্ঠিত
বিষয়শ্রেণী:১৯৮২-এ সম্পন্ন সেতু
বিষয়শ্রেণী:ভারতের সড়ক সেতু
বিষয়শ্রেণী:২০শ শতাব্দীতে ভারতের স্থাপত্য
বাংলাদেশে নারীবাদ

নারীবাদ হল সামাজিক, রাজনৈতিক, সাংস্কৃতিক তথা সর্বক্ষেত্রে নারী অধিকার প্রতিষ্ঠা করা। **বাংলাদেশে নারীবাদ** একই অর্থ বহন করে। বাংলাদেশ সংবিধানের ২৮ অনুচ্ছেদে বলা হয়েছে “রাষ্ট্র ও গণজীবনের সবস্তরে নারীপূরুষের সমান অধিকার লাভ করবেন।” 

## ইতিহাস
বাংলাদেশের স্বাধীনতার বহু পূর্ব থেকেই নারীবাদী আন্দোলনের শুরু হয়েছিল। ব্রিটিশ ও পাকিস্তান আমলে নারী কর্মীরা তাদের অধিকার আদায়ের দাবী করতে একত্রে সংগঠিত হতো। নারীর বিরুদ্ধে সহিংসতা, লিঙ্গ সমতা, অর্থনৈতিক সুযোগ, কর্মশালায় অংশগ্রহণ, রাজনীতিতে সমান প্রতিনিধিত্ব, প্রজনন অধিকার, পারিবারিক আইন সংস্কার, জনসাধারণের নীতিমালায় লিঙ্গ সমতা প্রভৃতি বিষয় নিয়ে নারীবাদী আন্দোলনের কর্মীরা জড়িত। সামাজিক সংস্কার আন্দোলনের মধ্য দিয়ে উনিশ শতকের নারীবাদী আন্দোলনের ভিত্তি স্থাপন করা হয়েছিল। সমাজে বেশিরভাগ পুরুষ নেতাদের দ্বারা পরিচালিত মেয়ে শিশু হত্যা, বাল্য বিবাহ, বিধবা পুড়িয়ে ফেলার মতো অসামাজিক অভ্যাসগুলি বিনষ্ট করার জন্য এই আন্দোলন কাজ করে। পাকিস্তান আমলে নারীবাদী আন্দোলনগুলো রাজনীতি ও জাতীয় দুর্ভোগের উপর বেশি মনোযোগী ছিল। 
বাংলাদেশ স্বাধীনতার পর নারীবাদী আন্দোলনের মূল বিষয়গুলো ছিল- নারীর রাজনৈতিক আন্দোলন, নারীর রাজনৈতিক অংশগ্রহণ, অর্থনৈতিক ক্ষমতায়ন, জনসাধারণের নীতিমালা, ধর্মীয় ব্যক্তিগত আইন সংস্কার, নারীর বিরুদ্ধে সহিংসতা ইত্যাদি। ৭০ ও ৮০-এর দশকের আন্দোলনগুলো পরিচালিত হতো শহুরে এলাকার পেশাদার নারীদের নেতৃত্বে।

## সমস্যা
### মুসলিম পারিবারিক আইন

ব্রিটিশ ভারত সরকার দ্বারা সৃষ্ট মুসলিম পারিবারিক আইন এবং পরবর্তী পাকিস্তানের তৎকালিন রাষ্ট্রপতি আইয়ুব খান কর্তৃক সংশোধিত শরিয়া আইন প্রণয়ন করা হয়। যা নারী অধিকার আইনের বিরুদ্ধে বৈষম্যমূলক।

## বাংলাদেশী নারীবাদী

*কামিনী রায় ছিলেন ব্রিটিশ ভারতের প্রথম অনার্স সম্পন্ন করা নারী।
*নুরুননাহার ফয়জননেসা বাংলাদেশ নারীবাদ আন্দোলনের নেতা ছিলেন
*সুলতানা কামাল একজন বাংলাদেশী আইনজীবী এবং মানবাধিকার কর্মী। তিনি নাগরিক অধিকার সংস্থা আইন ও সালিশ কেন্দ্রে নির্বাহী পরিচালক হিসেবে কাজ করেন।
*রোকেয়া সাখাওয়াত হোসেন একজন উল্লেখযোগ্য মুসলিম নারীবিদ হিসাবে সুপরিচিত। 
*সৈয়দা রাজিয়া ফয়েজ বাংলাদেশের প্রথম নারী সংসদ সদস্য হিসাবে নিবাচিত হয়।
*শিরীন শারমিন চৌধুরী বাংলাদেশের প্রথম নারী জাতীয় সংসদীয় স্পিকার(বর্তমান)।
*তসলিমা নাসরিন একজন নারীবাদী যিনি ধর্মীয় সমালোচনার জন্য পরিচিত হন।
*হাসনা বেগম সমকালীন বাংলাদেশী দার্শনিক ও নারীবাদী এবং বিশ্ববিদ্যালয় মঞ্জুরি কমিশন কর্তৃক সম্মানিত রোকেয়া চেয়ারের দায়িত্ব পরিচালনা করেছেন।
*রোকেয়া রহমান কবির একজন নারী মুক্তির কর্মী ছিলেন।
*মাসুদা খাতুন ছিলেন একজন অগ্রণী নারীবাদী, যাকে কাজী নজরুল ইসলাম অগ্নি নাগিনী (আগুনের সর্প) নাম দিয়েছিলেন।

## সংগঠন
*বাংলাদেশ জাতীয় মহিলা আইনজীবী সমিতি
*ঢাকা মহিলা ক্লাব

## আরও দেখুন
*ইসলামী নারীবাদ
*ইসলামে নারী
*হিন্দুধর্মে নারী
*নারীবাদ ধর্মতত্ব

## তথ্যসূত্র

বিষয়শ্রেণী:নারী অধিকার
বিষয়শ্রেণী:বাংলাদেশে নারী
বিষয়শ্রেণী:দেশ অনুযায়ী নারীবাদ
বিষয়শ্রেণী:বাংলাদেশে নারীবাদ
বিষয়শ্রেণী:বাংলাদেশের সংস্কৃতি
রাখি বন্ধন (টেলিভিশন ধারাবাহিক)

***রাখি বন্ধন*** একটি ভারতীয় বাংলা ভাষার টেলিভিশন ধারাবাহিক (সোপ অপেরা), যা ২৮ নভেম্বর ২০১৬ থেকে ৩ ফেব্রুয়ারি ২০১৯ পর্যন্ত স্টার জলসায় সম্প্রচারিত হতো। এটি ব্লুজ প্রডাকসন এর দ্বারা নির্মিত। কৃত্তিকা চক্রবর্তী   এবং সোহম রায়চৌধুরী এর কেন্দ্রীয় চরিত্রে  এবং রীতা কয়রাল প্রবীর ধর প্রধান বিরোধী চরিত্রে অভিনয় করেছেন।

## কাহিনী
নাটকটি রাখি এবং বন্ধনকে কেন্দ্র করে আবর্তিত হয়েছে । তারা দুই ভাইবোন, বাল্যকালেই তাদের বাবা মা সড়ক দুর্ঘটনায় পরলোকগমন করেন। এই মৃত্যুর পর তারা তাদের জেঠির কাছে বড় হতে থাকে। কিন্তু তাদের জেঠি ভালো কিছু করা সহ্য করতে পারেনা। তাদের দুইজনকে বাড়ি থেকে বের করে দেওয়ার জন্য সব রকম পরিকল্পনা করে  জেঠি। তারা কীভাবে জেঠির নির্যাতন থেকে নিজেদের রক্ষা করবে এবং বস্তির মানুষদের সুখে দুখে পাশে দাঁড়াবে সেটিকে কেন্দ্র করেই এই কাহিনী।

## চরিত্র
**শুভ্রজিত সাহা - বন্ধন চ্যাটার্জী*(বড়)
**শ্রাবণী ভুনিয়া - রাখি চ্যাটার্জী*(বড়)
**রিতা কৈরাল / চৈতালি চক্রবর্তী - জ্যেঠি/মলিনা চ্যাটার্জী*
**শুভাশীষ মুখার্জী - জেঠু/অমরেশ চ্যাটার্জী*
**ইন্দিরা ঘোষ - চম্পা চামেলি দাস*
*"কৌশল চক্রবর্তী - সব্যসাচী"
*"অদিতি চ্যাটার্জী - রিখিয়া"
*পিয়ালী বসু -রাখি আর বন্ধনের মা
*প্রদীপ ধর -মদন
*অর্পিতা দত্ত চৌধুরী - দময়ন্তী
*গৌরব ঘোষাল- নীল
*মৌমিতা চক্রবর্তী- জগৎজননী
*অমিতাভ ভট্টাচার্য-ডাক্তার বাবু

## তথ্যসূত্র

বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:স্টার জলসার মৌলিক অনুষ্ঠান
শিল্প মন্ত্রণালয় (বাংলাদেশ)

**শিল্প মন্ত্রণালয়** হচ্ছে বাংলাদেশ সরকারের একটি মন্ত্রণালয়। এই মন্ত্রণালয়টি সাধারণত শিল্প খাতে উন্নয়ন, প্রসারন, বাংলাদেশের শিল্পখাতের সহনীয় উন্নয়ন সংশ্লিষ্ট নতুন নীতি ও কৌশল এসবের দায়িত্বপ্রাপ্ত। মন্ত্রণালয়ের বর্তমান দায়িত্বপ্রাপ্ত মন্ত্রী হলেন খন্দকার আব্দুল মুক্তাদির, তিনি ২০২৬ সালের ১৭ ফেব্রুয়ারি দায়িত্ব গ্রহণ করেছেন।

## পটভূমি
বাংলাদেশ স্বাধীনতা লাভের পূর্বে সাবেক পাকিস্তান কেন্দ্রীয় সরকারের শিল্প মন্ত্রণালয়ের অধীন প্রাদেশিক রাজধানী ঢাকায় বাণিজ্য ও শিল্প ডিপার্টমেন্ট এর মাধ্যমে শিল্প সম্পর্কিত কর্মকাণ্ড পরিচালিত হতো। বাংলাদেশ স্বাধীন হওয়ার পর ১৯৭২ সালে শিল্প ও বাণিজ্য মন্ত্রণালয় নামে একটি মন্ত্রণালয় গঠন করা হয়। পরবর্তীতে শিল্প ও বাণিজ্য দু’টি আলাদা মন্ত্রণালয় হিসেবে আত্বপ্রকাশ করে। অতঃপর শিল্প মন্ত্রণালয়ের কর্মপরিধিভুক্ত বস্ত্র ও পাট মন্ত্রণালয়, বিনিয়োগ বোর্ড, প্রাইভেটাইজেশন কমিশনও শিল্প মন্ত্রণালয় থেকে পৃথক হয়ে যায়। শিল্প মন্ত্রণালয়ের অধীন বর্তমানে ৪টি সংস্থা, ৬টি দপ্তর/অধিদপ্তর এবং একটি বোর্ড কাজ করে।

## সংস্থা
# বাংলাদেশ রাসায়নিক শিল্প কর্পোরেশন (বিসিআইসি)
# বাংলাদেশ চিনি ও খাদ্য শিল্প করপোরেশন (বিএসএফআইসি)
# বাংলাদেশ ইস্পাত ও প্রকৌশল কর্পোরেশন (বিএসইসি)
# বাংলাদেশ ক্ষুদ্র ও কুটির শিল্প সংস্থা (বিসিক) 

## দপ্তর
# বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশন (বিএসটিআই)
# বাংলাদেশ ইনস্টিটিউট অফ ম্যানেজমেন্ট (বিআইএম)
# বাংলাদেশ শিল্প ও কারিগরি সহায়তা কেন্দ্র (বিটাক)
# ন্যাশনাল প্রোডাকটিভিটি অর্গানাইজেশন (এনপিও)
# পেটেন্ট, ডিজাইন ও ট্রেডমার্কস অধিদপ্তর
# প্রধান বয়লার পরিদর্শকের কার্যালয়

## বোর্ড
বাংলাদেশ এ্যাক্রেডিটেশন বোর্ড বর্তমানে ৬টি অনুবিভাগের মাধ্যমে শিল্প মন্ত্রণালয়ের কার্যক্রম পরিচালিত হয়। অনুবিভাগগুলো হলো:
# গবেষণা ও উন্নয়ন অনুবিভাগ
# প্রশাসন ও সমন্বয় অনুবিভাগ
# স্বশাসিত সংস্থা অনুবিভাগ
# অডিট ও অধিদপ্তর অনুবিভাগ
# বিরাষ্ট্রীয়করণ আইন, নীতি ও আন্তর্জাতিক সহযোগিতা অনূবিভাগ
# পরিকল্পনা অনুবিভাগ

## ফাউন্ডেশন
# ক্ষুদ্র ও মাঝারি শিল্প ফাউন্ডেশন (এসএমইএফ)
# ক্ষুদ্র, মাইক্রো ও কুটির শিল্প ফাউন্ডেশন (এসএমসিআইএফ)

## তথ্যসূত্র

## বহিঃসংযোগ
* 


বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:বাংলাদেশের শিল্প
বিষয়শ্রেণী:শিল্প মন্ত্রণালয়
কৃষ্ণা দাস (তিরন্দাজ)

**কৃষ্ণা দাস** (জন্ম ২৩ মে, ১৯৫৯ কলকাতা) একজন প্রাক্তন ভারতীয় তিরন্দাজ। উনি ১৯৭৮ ব্যাংকক এবং ১৯৮২ দিল্লী এশিয়ান গেমসে ভারতের প্রতিনিধিত্ব করেন। ১৯৮৪ সালে প্রথম তিরন্দাজ হিসেবে উনি ভারত সরকার দ্বারা অর্জুন পুরস্কারে সন্মানিত হন।

## পেশাদার জীবন
১৯৭৪ সালে কৃষ্ণা দাস প্রথমবার জাতীয় স্তরে খেলেন। ১৯৭৬ এ পাটিয়ালাতে ৫টি সোনা জিতে উনি সবাইকে চমকে দেন। পরের বছর ১৯৭৭ সালে হায়দ্রাবাদেও উনি ৫টি সোনা জয় করেন। ১৯৭৮ ব্যাংকক এশিয়ান গেমসের জন্য উনি জাতীয় দলে নির্বাচিত হন এবং ২৮ জনের মধ্যে ২২ নম্বর স্থান অধিকার করেন।

১৯৮১ সালে কলকাতায় অনুষ্ঠিত এশিয়ান চ্যাম্পিয়নশিপে দলগত বিভাগে উনি চতুর্থ স্থান অধিকার করেন। ১৯৮২ দিল্লী এশিয়ান গেমসে উনি দশম স্থান লাভ করেন। একই বছর চিনে ইন্টারন্যাশনাল ইনভিটেশনাল মিটে প্রথম ভারতীয় তিরন্দাজ রূপে উনি ১২০০ পয়েন্ট অতিক্রম করেন ও ১২৩৮ পয়েন্ট পেয়ে পঞ্চম স্থান অধিকার করেন। 

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় নারী ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:কলকাতার তীরন্দাজ
বিষয়শ্রেণী:কলকাতার নারী ক্রীড়াবিদ
বিষয়শ্রেণী:কলকাতার ক্রীড়াবিদ
ভারতের রাজ্য ও কেন্দ্রশাসিত অঞ্চলের প্রতীক

এটি **ভারতের রাজ্য ও কেন্দ্রশাসিত অঞ্চলের প্রতীক** সম্পর্কিত একটি তালিকা। প্রতিটি রাজ্য ও কেন্দ্রশাসিত অঞ্চলের আলাদা আলাদা সরকারি প্রতীক।

## রাজ্য
### অন্ধ্রপ্রদেশ

### অরুণাচল প্রদেশ

### আসাম

### বিহার

### ছত্তিশগড়

### গোয়া

### গুজরাত

### হরিয়ানা

### হিমাচল প্রদেশ

### জম্মু ও কাশ্মীর

### ঝাড়খণ্ড

### কর্ণাটক

### কেরালা

### মধ্য প্রদেশ

### মহারাষ্ট্র

### মনিপুর

### মেঘালয়

### মিজোরাম

### নাগাল্যান্ড

### ওড়িশা

### পাঞ্জাব, ভারত

### রাজস্থান

### সিকিম

### তামিলনাড়ু

### তেলেঙ্গানা

### ত্রিপুরা

### উত্তর প্রদেশ

### ঝাড়খণ্ড

### পশ্চিমবঙ্গ

## কেন্দ্রশাসিত অঞ্চল

### আন্দামান ও নিকোবর দ্বীপপুঞ্জ

### চন্ডীগর

### দাদরা ও নগর হাভেলি

### দমন ও দিউ

### দিল্লি

### লাক্ষাদ্বীপ

### পুদুচেরি

## তথ্যসূত্র

বিষয়শ্রেণী:অতিরিক্ত প্যারামিটার থাকা উদ্ধৃতিসহ পাতা
বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
রামকৃষ্ণ মিশন সমুদ্র সৈকত

**রামকৃষ্ণ মিশন সমুদ্র সৈকত** বা **আর কে বিচ** (ইংরাজি: Ramakrishna Mission Beach) অন্ধ্রপ্রদেশের বিশাখাপত্তনমের একটি জনপ্রিয় সমুদ্র সৈকত। সমুদ্র সৈকতের কাছেই অবস্থিত রামকৃষ্ণ মিশন আশ্রমের নাম থেকে এর এই নামকরণ। এই সমুদ্রতটটি এনআরএস কুরসূলা সাবমেরিন মিউজিয়ামের জন্য বিশেষ পরিচিত, যেখানে স্করপিয়ন গোত্রের সাবমেরিন রাখা হয়।

## স্থানের বর্ণনা

রামকৃষ্ণ মিশন সমুদ্র সৈকত বিশাখাপত্তনমের একটি জনপ্রিয় সমুদ্র সৈকত ও পর্যটন কেন্দ্র। বহু সংখ্যক মানুষ এখানে ঘুরতে আসে। এখানে এসে প্রায় সকলেই সাঁতার কাটে, রৌদ্র উপভোগ করে, ভলিবল খেলে। সেখানকার কালি মন্দির, বিশাখা মিউজিয়াম ও রাস্তার পাশের বিভিন্ন রেস্তরাঁ এক বিশেষ আকর্ষণ।

এখানকার এক বিশেষ আকর্ষণ হল এনআরএস কুরসূলা সাবমেরিন মিউজিয়াম, যেখানে সাধারণ মানুষকে দেখাবার জন্য সাবমেরিন রাখা হয়। এটি সমুদ্রতটের কাছেই অবস্থিত।

এই সমুদ্রতটকে আরো আকর্ষণীয় করে তুলতে এখানকার প্রশাসক বিভিন্ন পদক্ষেপ গ্রহণ করেছেন। গ্রেটার বিশাখাপত্তনম মিউনিসিপাল কর্পরেশন (GVMC) ও বিশাখাপত্তমন আরবান ডেভেলপমেন্ট অথরিটি (VUDA) একসঙ্গে এই কাজে সাহায্য করছে।

## চিত্রসমূহ

Sunrise over Bay of Bengal at RK Beach 01.jpg|সূর্যদয়ের সময় রামকৃষ্ণ মিশন সমুদ্র সৈকত
INS Kursura (S20).jpg|এনআরএস কুরসূরা সাবরেমিন মিউজিয়াম
An afternoon view of RK Beach in Visakhapatnam.JPG|বিকেলে রামকৃষ্ণ মিশন সমুদ্র সৈকত
RK Beach at Sunset time 02.JPG|সূর্যাস্তের সময় রামকৃষ্ণ মিশন সমুদ্র সৈকত
View of Sea at RK beach.jpg|মৌসুমি বায়ুর আগমন কালে রামকৃষ্ণ মিশন সমুদ্র সৈকত
RK beach.jpg|রামকৃষ্ণ মিশন সমুদ্র সৈকত
RK beach road in Visakhapatnam.JPG|রামকৃষ্ণ মিশন সমুদ্র সৈকতের পথের দৃশ্য
RK beach view at noon time 03.jpg|দুপুরে রামকৃষ্ণ মিশন সমুদ্র সৈকত
View of 1971 war memorial at RK Beach.jpg|War Memorial Victory at Seat 1971 at Beach Road
Rajiv Smriti bhavan in Visakhapatnam 01.jpg|সৈকতের পথে রাজীব মেমোরিয়াল বিল্ডিং


## আরও দেখুন
* Beautiful RK Beach
* Visit the RK Beach photo gallery as viewed from Kailasagiri hill top
* http://www.govizag.in/Vizag_Rk_Beach.php

## তথ্যসূত্র

বিষয়শ্রেণী:অন্ধ্রপ্রদেশের সমুদ্র সৈকত
বিষয়শ্রেণী:বিশাখাপত্তনমের দর্শনীয় স্থান
ভারতের রাজ্য ও কেন্দ্রশাসিত অঞ্চলসমূহের নামের ব্যুৎপত্তি তালিকা

১৯৪৭ সালে যুক্তরাষ্ট্রীয় প্রজাতন্ত্র হিসাবে ভারতীয় প্রজাতন্ত্র গঠিত হয়। ১৯৫৬ সালে রাজ্য পুনর্গঠন আইন প্রণয়ন হলে ভাষা ভিত্তিক প্রতিটি রাজ্যের রাজ্য সীমানা পুনর্নির্ধারণ করা হয়। ফলে বহু রাজ্যকে তাদের নিজেদের ভাষায় নাম দেওয়া হয়। অনেক রাজ্যের তাদের ভৌগোলিক পরিবেশ, অদ্ভুত ইতিহাস বা জনগোষ্ঠী এবং ঔপনিবেশিক প্রভাবের কারণে নামকরণ করা হয়।

## রাজ্য

## কেন্দ্রশাসিত অঞ্চল
* আন্দামান ও নিকোবর দ্বীপপুঞ্জ:
** আন্দামান দ্বীপপুঞ্জ: Italian traveler Niccolò de' Conti (c. 1440) mentioned the word Andaman meant "Island of Gold". A theory that became prevalent in the late 19th century and has since gained momentum is that the name of the islands derives from Sanskrit via the Malay *Handuman*, named for the deity Hanuman.
** নিকোবর দ্বীপপুঞ্জ: The name "Nicobar" is probably derived from the Chola dynasty name for the islands, *Nakkavaram* (literally, "naked man" in Tamil) which is inscribed on a Tanjore inscription of 1050 CE.
* চন্ডীগড়: "Chandi's fort". No actual fort ever existed; a large Chandi temple "protected" the locals, hence the name. The goddess Chandi appears as a form of the goddess Kali or Parvati.
* দাদরা ও নগর হাভেলি: From the towns of Dadra and Nagar Haveli.
* দমন ও নিউ: From the towns of Daman and Diu.
* লক্ষদ্বীপ: "Hundred Thousand Islands". In Sanskrit, *laksha* means "a hundred thousand" and *dweep* means "island".
* দিল্লি: The etymology of "Delhi" is uncertain. The very common view is that its eponym is *Dhillu* or *Dilu*, a king of the Mauryan dynasty, who built the city in 50 BC and named it after himself. The Hindi/Prakrit word *dhili* ("loose") was used by the Tomaras to refer to the city because the Iron Pillar built by Raja Dhava had a weak foundation and was replaced. Coins in circulation in the region under the Tomaras were called *dehliwal*. Some other historians believe that the name is derived from *Dilli*, a corruption of *dehleez*   () or *dehali* (). Both terms mean "threshold" or "gateway" and are symbolic of the city as a gateway to the Gangetic Plain. Another theory suggests that the city's original name was Dhillika.

* পুদুচেরি: formerly known as Pondicherry: from *Puducheri*, from Tamil *pudu* "new" + *cheri* "settlement" or "camp".

## তথ্যসূত্র

বিষয়শ্রেণী:শিরোনামহীন উদ্ধৃতিসহ পাতা‎
বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা
নলিনাক্ষ সান্যাল

**নলিনাক্ষ সান্যাল** (নভেম্বর, ১৮৯৮ — ২৯ অক্টোবর,  ১৯৮৭) একজন বাঙালি রাজনৈতিক ব্যক্তিত্ব, স্বাধীনতা সংগ্রামী ও অর্থনীতিবিদ। তার জন্ম হয়েছিল নদিয়া জেলায়।

## শিক্ষা
বহরমপুর কৃষ্ণনাথ কলেজ এবং প্রেসিডেন্সী কলেজের পাঠ শেষ করে বিলেত যান। লন্ডন স্কুল অব ইকোনমিক্স এর ছাত্র ছিলেন। খ্যাতনামা পণ্ডিত হ্যারল্ড ল্যাস্কির অধীনে গবেষণা করে পিএইচডি ডিগ্রী অর্জন করেন তিনি।

## রাজনীতি
লন্ডনে থাকাকালীন জাতীয়তাবাদী ও দেশাত্মবোধক রাজনীতিতে আকৃষ্ট হন। সেদেশে একটি সরকারি ভবনে কংগ্রেস পতাকা উড়িয়ে কারাদণ্ড ভোগ করেন। সাইমন কমিশন বয়কটের জন্যেও তার কারাবাস হয়। দেশে ফিরে বঙ্গীয় প্রাদেশিক কমিটির প্রথম সারির নেতা হিসেবে প্রতিষ্ঠিত হন। কলকাতায় ১৯৩৩ সালে নিষিদ্ধ কংগ্রেস অভ্যর্থনা সমিতির সভাপতিত্ব করার অভিযোগে আবার তিনি গ্রেপ্তার হন। ১৯৩৬ সালে প্রথমবার ভারতীয় জাতীয় কংগ্রেস বিধায়ক হয়েছিলেন। সুবক্তা ছিলেন। ১৯৩৭-৪৭ টানা দশ বছর বঙ্গীয় আইনসভার সদস্য হিসেবে গুরুত্বপূর্ণ ভূমিকা পালন করেছেন। সংসদে দলের মুখ্যসচিব ছিলেন। ১৯৬৭ খ্রিষ্টাব্দে অজয় মুখোপাধ্যায়ের সংগে কংগ্রেস থেকে বেরিয়ে আলাদা বাংলা কংগ্রেস প্রতিষ্ঠা করেন এবং পূনরায় বিধায়ক হন। মতবিরোধে আবার দল পরিত্যাগ করে প্রফুল্লচন্দ্র ঘোষ এর পি ডি এফ মন্ত্রিসভায় যোগ দেন। এই মন্ত্রিসভা বিদায়ের পর সক্রিয় রাজনীতি থেকে সরে আসেন নলিনাক্ষ সান্যাল।

## সামাজিক কর্মকাণ্ড
দীর্ঘ ৩৫ বছর কলকাতা কলকাতা বিশ্ববিদ্যালয়ের অধীনে অর্থনীতি বিষয়ে অধ্যাপনা করেছেন নলিনাক্ষ সান্যাল। আধুনিক মনস্ক, সংস্কারমুক্ত চিন্তার মানুষ ছিলেন তিনি। ১৯২৪ সালে বিবাহ করেন বহরমপুরের ভট্টাচার্য পরিবারের কন্যাকে। নিজের বিবাহ অনুষ্ঠানে কোনো রকম ধর্মীয় সংস্কার ও গোঁড়ামিকে প্রশ্রয় দেননি। তৎকালীন হিন্দু সমাজপতিদের বিরুদ্ধে দাঁড়িয়ে শালগ্রামশিলা, পঙ্‌ক্তি ভোজনের প্রথাকে বাতিল করে বিবাহ করেন। নিমন্ত্রণ করেন বন্ধু কাজী নজরুল ইসলামকে। যা তীব্র আলোড়ন সৃষ্টি করেছিল বিবাহ বাসরে। বহরমপুর জেল থেকে কবি নজরুল ছাড়া পেলে সর্বপ্রথম সংবর্ধনা দিয়েছিলেন তার সুহৃদ নলিনাক্ষ সান্যাল ও জেল গেট থেকে নজরুলকে শোভাযাত্রা সহকারে নিয়ে যান এবং সমাজের রক্তচক্ষু উপেক্ষা করে নিজের বাসায় তোলেন।

নলিনাক্ষ সান্যাল করিমপুর পান্নাদেবী কলেজের অন্যতম প্রতিষ্ঠাতা।

## মৃত্যু
২৯ অক্টোবর, ১৯৮৭ খ্রিষ্টাব্দে মারা যান নলিনাক্ষ সান্যাল।

## তথ্যসূত্র

বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:১৮৯৮-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি অর্থনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:কৃষ্ণনাথ কলেজের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯
বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
ঘোড়ামারা দ্বীপ

**ঘোড়ামারা দ্বীপ **  হল ভারতের পশ্চিমবঙ্গ রাজ্যের সুন্দরবন এলাকার একটি দ্বীপ। দ্বীপটি বর্তমানে ভাঙ্গন সমস্যার সমুখিন। দ্বীপটি হুগলি নদীতে মুড়িগঙ্গা নদীর উৎস মুখে অবস্থিত।

## ভূগোল উপাত্ত
এই দ্বীপটি গাঙ্গেয় ব-দ্বীপের অংশ। দ্বীপটি সমুদ্র সমতল থেকে ১ মিটার মত বা তারও কম উচু। এটি বঙ্গোপসাগর থেকে ৪০ কিমি উত্তরে হুগলি নদীতে অবস্থিত।এই দ্বীপের পশ্চিমে নয়াচর অবস্থিত এবং দক্ষিণ পূর্ব দিকে সাগর দ্বীপ অবস্থিত।

## জনসংখ্যা
সাগর ব্লকের ওই ঘোড়ামারা দ্বীপে আছে প্রায় বারোশো পরিবারের বাস। আছেন প্রায় সাড়ে তিন হাজার ভোটার আর জন সংখ্যা ৫ হাজার মত ।আছে প্রাইমারি স্কুল, হাইস্কুল, পঞ্চায়েত অফিস, পোস্ট অফিস, প্রাথমিক স্বাস্থ্যকেন্দ্র। সুফলা চাষের জমি। একটা সচ্ছল জনপদে যা যা থাকে— তার সবই আছে। কিন্তু, দ্বীপের আয়তন ক্রমশ ছোট হয়ে আসছে! রোজই নদীগর্ভে চলে যাচ্ছে তার সম্পদ।

## ভাঙ্গন সমস্যা ও সমাধানের চেষ্টা
ঘোড়ামারা দ্বীপ সাগর দ্বীপের উত্তরে অবস্থিত। আর দুই দ্বীপের মাঝে ছিল আরও একটা দ্বীপ, তার নাম লোহাচরা। লোহাচরা ডুবে গেছে, এখন একই আশঙ্কায় ঘোড়ামারা। ১৯৬৯ সাল থেকেই দ্বীপের ভাঙ্গন শুরু হয়েছে। প্রথম দিকে সামান্য ভাঙ্গন হয়, বাঁধ দিয়ে তা সামাল দেওয়া গিয়েছিল। ২০১০ সালের পর থেকে দ্বীপের উত্তর পূর্বদিক প্রবল ভাঙ্গনের কবলে। বাঁশ-বালির বস্তার বাঁধ দিয়ে সামলানো যায়নি। ভাটায় মুড়িগঙ্গার প্রবল স্রোত এবং জোয়ারে সমুদ্রের ঢেউ— এই দুয়ের কবলে দীর্ঘ দিন ধরেই ভাঙনকাল চলছে এখানে। প্রশাসনের হিসেবে ১৩০ বর্গকিলোমিটার থেকে এখন ক্ষয়ে ক্ষয়ে দ্বীপের আয়তন দাঁড়িয়েছে মাত্র ২৫ বর্গকিলোমিটারে। যার ১৬ বর্গকিলোমিটার এলাকা আবার উপকূল-সংলগ্ন। ইতোমধ্যে অনেকে দ্বীপ ছেড়ে পুনর্বাসন নিয়েছেন অন্যত্র। কেউ পালিয়েছেন আরও দূরে। দ্বীপ ক্রমশ ছোট হয়েছে।

ঘোড়ামারা দ্বীপের ভাঙন ঠেকাতে নানাবিধ প্রকল্প হাতে নিয়েছিল সরকার। কখনও গাছ বসিয়ে, কখনও খাঁচা লাগিয়ে ভূমিক্ষয় আটকানোর চেষ্টা হয়েছে। কিন্তু, কাজে দেয়নি কিছুই। সম্প্রতি ক্ষয়িষ্ণু এই দ্বীপে বিশেষ ধরনের এক ঘাস ‘ভেটিভার’ লাগিয়ে মাটি ক্ষয় রোধের চেষ্টায় নেমেছে প্রশাসন। দক্ষিণ ভারত থেকে আনা এই ঘাস স্থানীয় পঞ্চায়েতের মাধ্যমে লাগানোও হয়েছে। প্রশাসনের দাবি, ভেটিভার মাটির উপরে চার-পাঁচ ফুট পর্যন্ত বাড়ে। মাটির তলায় ১২-১৫ ফুট পর্যন্ত খুবই শক্তিশালী ভাবে তা শিকড় চারায়। মাটিকে আঁকড়ে রাখে।

## তথ্যসূত্র

বিষয়শ্রেণী:পশ্চিমবঙ্গের দ্বীপ
বিষয়শ্রেণী:সুন্দরবন (পশ্চিমবঙ্গ)
বিষয়শ্রেণী:পশ্চিমবঙ্গের জনবহুল স্থান
বিষয়শ্রেণী:বঙ্গোপসাগরের দ্বীপ
মির্জা গোলাম হাফিজ কলেজ

[thumb|right|250px|[সাভার উপজেলা|সাভারের আশুলিয়ায় অবস্থিত মির্জা গোলাম হাফিজ কলেজ ক্যাম্পাস]]
**মির্জা গোলাম হাফিজ কলেজ** ঢাকা জেলার অন্তর্গত আশুলিয়া থানার মির্জানগরে অবস্থিত একটি স্বনামধন্য কলেজ (মহাবিদ্যালয়)। তৎকালীন আইন, বিচার ও সংসদ বিষয়ক মন্ত্রী মির্জা গোলাম হাফিজ ৪ সেপ্টেম্বর, ১৯৯২ সালে এর ভিত্তি প্রস্তর স্থাপন করেন। কলেজটি উনিশশো নব্বইয়ের (১৯৯০) দশকে প্রতিষ্ঠিত হয়।
thumb|right|250px|নবনির্মিত একাডেমিক ভবন
thumb|right|250px|একাডেমিক ভবন

## স্থিরচিত্র

Mirza Golam Hafiz College Campus.jpg|খেলার মাঠ
Mirza Golam Hafiz College, Savar, Dhaka 1.jpg|কলেজের প্রবেশদ্বার
Mirza Golam Hafiz College Campus, Savar.jpg|ক্যাম্পাসের অভ্যন্তরে হাঁটার পথ
Mirza Golam Hafiz College 99.jpg|একাডেমিক ভবনের করিডোর
Mirza Golam Hafiz College, Savar.jpg|একাডেমিক ভবন


## তথ্যসূত্র

বিষয়শ্রেণী:ঢাকা জেলার মহাবিদ্যালয়
মোহাম্মদ আমানউল্লাহ

শহীদ **মোহাম্মদ আমানউল্লাহ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ মো. আমানউল্লাহর জন্ম নোয়াখালী জেলায় সোনাইমুড়ি উপজেলার হাটগাঁও গ্রামে। তার বাবার নাম ইসমাইল মিয়া এবং মায়ের নাম শরবৎ বানু। তার স্ত্রীর নাম সালেমা খাতুন। তার চার ছেলে, তিন মেয়ে। 

## কর্মজীবন
পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মো. আমানউল্লাহ। ১৯৭১ সালে ওই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। দিনাজপুরের বিভিন্ন স্থানে সাহসিকতার সঙ্গে যুদ্ধ করেন আমানউল্লাহ। প্রতিরোধযুদ্ধ শেষে ভারতে আশ্রয় নেন। পরে তৃতীয় ইস্ট বেঙ্গল রেজিমেন্টের বেশির ভাগ মুক্তিযোদ্ধাকে নিয়মিত মুক্তিবাহিনীর জেড ফোর্সে অন্তর্ভুক্ত করা হয়। কিন্তু তিনি জেড ফোর্সে না গিয়ে ৭ নম্বর সেক্টরেই যুদ্ধ করেন।

## মুক্তিযুদ্ধে ভূমিকা
১৯৭১ সালের ১৩ ডিসেম্বর দিনাজপুর জেলার অন্তর্গত খানসামায় মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনীর সমন্বয়ে গড়া যৌথবাহিনী ৫ ডিসেম্বর দিনাজপুর-ঠাকুরগাঁওয়ের মাঝামাঝি বীরগঞ্জ মুক্ত করে দিনাজপুরের দিকে এগিয়ে যেতে থাকে। ৯ ডিসেম্বর তারা দিনাজপুর শহরের কাছে পৌঁছে যায়। ১০ ডিসেম্বর যৌথবাহিনী সিদ্ধান্ত নেয় দিনাজপুর শহর দখল না করে খানসামা হয়ে নীলফামারীর দিকে যাওয়ার। এ পরিকল্পনার অংশ হিসেবে যৌথবাহিনী ১৩ ডিসেম্বর খানসামায় আক্রমণ করে। সেখানে ছিল পাকিস্তানি সেনাবাহিনীর শক্ত এক প্রতিরক্ষা অবস্থান। যৌথবাহিনী সেখানে পাকিস্তানি সেনাবাহিনীর শক্ত প্রতিরোধের। তখন উভয় পক্ষে যুদ্ধ হয়। এই যুদ্ধে মো. আমানউল্লাহ পাকিস্তানি সেনাবাহিনীর গুলিতে শহীদ হন। পাকিস্তানি সেনাদেরও ব্যাপক ক্ষতি হয়। যুদ্ধের একপর্যায়ে পাকিস্তানি সেনারা পিছু হটে যায়। যৌথবাহিনী খানসামা দখল করে। যুদ্ধশেষে সহযোদ্ধারা স্থানীয় গ্রামবাসীর সহায়তায় মো. আমানউল্লাহকে সেখানেই সমাহিত করেন। কিন্তু তারা কবর চিহ্নিত করে রাখেননি। 
মো. আমানউল্লাহর শহীদ হওয়ার ঘটনা তার পরিবার জানতে পারে দেশ স্বাধীন হওয়ার বেশ পরে। স্বাধীনতার পর পরিবারের সদস্যরা তার ফিরে আসার অপেক্ষায় ছিলেন। কিছুদিন পর তারা বাংলাদেশ সেনাবাহিনী থেকে একটা চিঠি পান। সেই চিঠিতে জানানো হয় মো. আমানউল্লাহ ১৩ ডিসেম্বর, ১৯৭১ দিনাজপুরে যুদ্ধে শহীদ হয়েছেন। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৭১-এ মৃত্যু
বিষয়শ্রেণী:নোয়াখালী জেলার ব্যক্তি
প্রবাহের অবস্থা ও মুক্ত জলাশয়ের সংকট গভীরতা

পানি সম্পদ প্রকৌশলে মুক্ত জলাশয়ের পানি প্রবাহের অবস্থা ও জলাশয়ের সংকট গভীরতা নির্ণয় অত্যন্ত গুরুত্বপূর্ণ। অনাবৃত বা উন্মুক্ত বা মুক্ত জলাশয়ে পানির প্রবাহ সান্দ্রতা, পানির ঘনত্ব, পৃষ্ঠটান এবং অভিকর্ষ বলের ওপর নির্ভর করে। প্রবাহের আচরণ পানির প্রবাহের অবস্থার উপর নির্ভর করে। নদী-নালা, খাল-বিলে কোন স্থাপনা নির্মাণ ও নদীর বৈশিষ্ট্যাবলির পূর্বাভাস পেতে এ বিষয়ক জ্ঞান খুবই জরুরী। প্রবাহ সংক্রান্ত বিভিন্ন ঘটনা ব্যাখ্যায় সংকট গভীরতা নির্ণয় তাৎপর্যপূর্ণ। জড়তা ও সান্দ্রতার প্রভাবের উপর ভিত্তি করে, একটি উন্মুক্ত জলাশয়ের প্রবাহ তিন ধরনের হতে পারেঃ শান্ত, অশান্ত, ও অন্তর্বর্তী প্রবাহ। জড় বল ও সান্দ্র বলের অনুপাতকে রেনল্ডসের সংখ্যা দ্বারা প্রকাশ করা হয়।

## রেনল্ডসের সংখ্যা ও প্রবাহের ধরন
রেনল্ডসের সংখ্যা, Re = (জড় বল/সান্দ্র বল) = (গড় বেগ* আর্দ্র ব্যাসার্ধ)/পানির চলগতীয় সান্দ্রতাংক

রেনল্ডসের সংখ্যা ১২,৫০০ হলে প্রবাহ অশান্ত

অধিকাংশ ক্ষেত্রে উন্মুক্ত জলাশয়ের প্রবাহের মান ১২,৫০০ অপেক্ষা বেশি হয় অর্থাৎ প্রবাহের ধরন হয় অশান্ত।

## ফ্রাউড সংখ্যা ও প্রবাহের ধরন
পানির উপর অভিকর্ষের প্রভাব বিবেচনা করলে প্রবাহ তিনি ধরনের। ক্রান্তি প্রবাহ, উপক্রান্তি প্রবাহ ও অতিক্রান্তি প্রবাহ। অভিকর্ষ বল ও সান্দ্র বলের অনুপাতকে ফ্রাউড সংখ্যা দ্বারা প্রকাশ করা হয়।

ফ্রাউড সংখ্যা, Fr = অভিকর্ষ বল/জড় বল = গড় বেগ/(অভিকর্ষজ ত্বরণ*আর্দ্র গড় গভীরত)^০.৫

ফ্রাউড সংখ্যা > ১ হলে, প্রবাহ অতিক্রান্তি প্রবাহ

ফ্রাউড সংখ্যা = ১ হলে, প্রবাহ ক্রান্তি প্রবাহ

ফ্রাউড সংখ্যা < ১ হলে, প্রবাহ হবে উপক্রান্তি প্রবাহ

একটি স্রোতস্বিনী জলাশয়ের পানির গভীরতা যতুটুকু হলে, ওই জলাশয়ের প্রবাহের ধরন ক্রান্তি প্রবাহ হয়, তাকে ওই জলাশয়ের ওই প্রবাহের ক্রান্তি গভীরতা বা সংকট গভীরতা বলে।

বিষয়শ্রেণী:পানিসম্পদ প্রকৌশল
বজরা ইউনিয়ন, উলিপুর

**বজরা ইউনিয়ন** বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৬।

## ইতিহাস
## ভৌগোলিক অবস্থান ও আয়তন
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৮৭৬৮ একর বা ৩৫.৪৭ বর্গকিলোমিটার।

## প্রশাসনিক এলাকা
বজরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
# কালপানি বজরা
# খামার বজরা
# মধ্য বজরা
# সাদুয়া দামার হাট
# পূর্ব বজরা 
# সাতালস্কর
# খামার দামার হাট
# পশ্চিম বজরা 
# চর বজরা

## জনসংখ্যা
২০১১ সালের আদমশুমারি অনুযায়ী বজরা ইউনিয়নের মোট জনসংখ্যা ছিল ৩১৬৩৪ জন, যারা ৮৫৪৯ টি পরিবারে বসবাস করে,  যার মধ্যে পুরুষ হল ১৫২৩৩ জন এবং নারী হল ১৬৪০১ জন।

## শিক্ষা ও সংস্কৃতি
বজরা ইউনিয়নের গড় সাক্ষরতা হার ৪৯.২%। তার মধ্যে নারী শিক্ষার হার ৪৬.৩% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
বজরা ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* বজরা ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:উলিপুর উপজেলার ইউনিয়ন
অবরোধ-বাসিনী

***অবরোধ-বাসিনী*** ভারতবর্ষের অগ্রণী নারীবাদী লেখিকা রোকেয়া সাখাওয়াত হোসেন রচিত একটি গ্রন্থ। বেগম রোকেয়ার অন্যতম শ্রেষ্ঠ সাহিত্যকীর্তি হিসেবে বিবেচিত গ্রন্থটি ১৯৩১ সালে প্রকাশিত হয়। এতে তৎকালীন ভারতবর্ষীয় নারীদের বিশেষ করে মুসলমান ঘরের নারীদের সমাজের অবরোধপ্রথার জন্য যে অসুবিধায় পড়তে হত তা বর্ণিত হয়েছে। মোট ৪৭ ঘটনাকে অনুগল্প আকারে লেখে বইটি তৈরি করা হয়েছে। ঘটনাগুলো সব বাস্তব জীবন থেকে নেওয়া। এ বইয়ের মাধ্যমে বেগম রোকেয়া গল্পাকারে পর্দা প্রথার দরুন নারীদের দুর্ভোগ সবার কাছে উপস্থাপন করেছেন।

## গ্রন্থসমীক্ষা
আবদুল কাদির লিখেছেন, "তাঁর [রোকেয়ার] *অবরোধ-বাসিনী* গ্রন্থে ৪৭টি অবরোধ-সম্পর্কিত দুর্ঘটনার উপাদেয় কাহিনী আছে - অতুলনীয় শ্লেষ ও লিপিকুশলতার সঙ্গে তিনি সেগুলি বর্ণনা করিয়াছেন।"

আবদুল করিম নামে একজন লিখেছেন, "অবরোধ-বাসিনী লিখিয়া লেখিকা আমাদের সমাজের চিন্তা-ধারার আর একটা দিক খুলিয়া দিয়াছেন। অনেকে অনেক প্রকার ইতিহাস লিখিয়া যশস্বী হইয়াছেন; কিন্তু পাক-ভারতের অবরোধ-বাসিনীর লাঞ্ছনার ইতিহাস ইতিপূর্ব্বে আর কেহ লিখেন নাই।"

## তথ্যসূত্র

বিষয়শ্রেণী:১৯৩১-এর বই
বিষয়শ্রেণী:বেগম রোকেয়া
সিলভার কার্প

**সিলভার কার্প** (বৈজ্ঞানিক নাম: *Hypophthalmichthys molitrix*) (ইংরেজি: **silver carp**) হচ্ছে **Cyprinidae** পরিবারের *Hypophthalmichthys* গণের একটি স্বাদুপানির মাছ।

## বর্ণনা
দেহ রুপালী বর্ণের ছোট ছোট আঁশে আবৃত। দেহ শক্তিশালী, লম্বা ও চ্যাপ্টা, মাথার সামনের ভাগ ছোট ও নিচের চোয়াল সামান্য প্রসারিত। চোখ ছোট। মাথার পরের অংশ গলা থেকে শুরু করে জননছিদ্র পর্যন্ত অঙ্গদেশ খাঁজকাটা।

## বিস্তৃতি
এ মাছের আদি নিবাস চীন দেশে ও রাশিয়ার আমুর নদীতে। তাছাড়াও বাংলাদেশ সহ অন্যান্য দেশে এই মাছ চাষ হয়।

## খাদ্যাভ্যাস
স্বাদুপানির জলাশয়ের উপরিতলে থাকতে পছন্দ করে আর এদের প্রধান খাবার ছোট অবস্থায় শৈবাল এবং বয়স্ক অবস্থায় জলজ উদ্ভিদকণা, পচা গলা উদ্ভিদ বা উদ্ভিদাংশ ইত্যাদি খেয়ে থাকে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:চীনের মাছ
বিষয়শ্রেণী:রাশিয়ার মাছ
বিষয়শ্রেণী:বাংলাদেশের মাছ
বিষয়শ্রেণী:স্বাদু পানির মাছ
বিষয়শ্রেণী:বাণিজ্যিক মাছ
বিষয়শ্রেণী:ক্রীড়ামোদী মাছ
বিষয়শ্রেণী:চীনের স্বাদু পানির মাছ
মধুমিতা বিস্ত

**মধুমিতা বিস্ত (মধুমিতা গোস্বামী)** (জন্ম ৫ অক্টোবর ১৯৬৪ জলপাইগুড়ি) একজন প্রাক্তন ভারতীয় ব্যাডমিন্টন খেলোয়াড়। ভারতীয় ন্যাশনাল ব্যাডমিন্টন চ্যাম্পিয়নশিপে উনি ৮ বার সিংগলস, ৯ বার ডাবলস ও ১২ বার মিক্সড ডাবলস খেতাব জেতেন।

## সম্মান
* ১৯৮২ - অর্জুন পুরস্কার
* ২০০৬ - পদ্মশ্রী

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:অর্জুন পুরস্কার প্রাপক
বিষয়শ্রেণী:পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের নারী ক্রীড়াবিদ
বিষয়শ্রেণী:ভারতীয় নারী ব্যাডমিন্টন খেলোয়াড়
বিষয়শ্রেণী:১৯৯২ গ্রীষ্মকালীন অলিম্পিকের ব্যাডমিন্টন খেলোয়াড়
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:এশিয়ান গেমসের ব্যাডমিন্টনে পদক বিজয়ী
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:১৯৮২ এশিয়ান গেমসের পদক বিজয়ী
বিষয়শ্রেণী:জলপাইগুড়ির ব্যক্তি
বিষয়শ্রেণী:ভারতের অলিম্পিক ব্যাডমিন্টন খেলোয়াড়
বিষয়শ্রেণী:পশ্চিমবঙ্গের ক্রীড়াবিদ
বিষয়শ্রেণী:ভারতীয় জাতীয় ব্যাডমিন্টন চ্যাম্পিয়ন
অশ্বিনী নাচাপ্পা

**অশ্বিনী নাচাপ্পা** (জন্ম ২১ অক্টোবর ১৯৬৭) একজন প্রাক্তন ক্রীড়াবিদ ও ভারতীয় চলচ্চিত্র অভিনেত্রী। ১৯৮০র শুরুর দিকে পি টি উষাকে দুইবার হারাবার সুবাদে উনি প্রথম পরিচিতি লাভ করেন। তার পর থেকেই ওনাকে ভারতের ফ্লো-জো নামে ডাকা হত।  ১৯৮৮ সালে উনি অর্জুন পুরস্কারে ভূষিত হন। বর্তমানে সমাজসেবী ও শিক্ষাসংস্কারক অশ্বিনী একটি স্কুলও প্রতিষ্ঠা করেছেন। উনি বেঙ্গালুরু আরবান ডিসট্রিক্ট অ্যাথলেটিক্স অ্যাসোসিয়েশনের প্রেসিডেন্ট।

## তথ্যসূত্র

বিষয়শ্রেণী:বেঙ্গালুরুর অভিনেত্রী
বিষয়শ্রেণী:১৯৬৭-এ জন্ম
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় নারী স্প্রিন্টার
বিষয়শ্রেণী:কর্ণাটকের মল্লক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:অর্জুন পুরস্কার প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:নন্দী পুরস্কার বিজয়ী
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কর্ণাটকের নারী ক্রীড়াবিদ
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:১৯৯০ এশিয়ান গেমসের পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:দক্ষিণ এশীয় গেমসে মল্লক্রীড়ায় পদক বিজয়ী
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
অ্যাংগ্রা খারিশ

**অ্যাংগ্রা খারিশ** (বৈজ্ঞানিক নাম: ***Labeo angra***) (ইংরেজি: **angra Labeo**) হচ্ছে **[[সিপ্রিনিডে]]** পরিবারের *Labeo* গণের একটি স্বাদুপানির মাছ। এই মাছকে অ্যাংগ্রা, অ্যাংগ্রোট, খারিশ, খরশা বলা হয়। বাংলাদেশে অঞ্চলভেদে এই মাছ আঙ্গুস মাছ, আগুন চোখা, আংরোট ও কারসা নামে পরিচিত।

## বর্ণনা
এ মাছের পৃষ্ট দেশ উদরীয় অংশ তুলনায় কিছুটা উত্তল। তুণ্ড চোয়ালের তুলনায় বিস্তৃত। ঠোঁট পুরু ও পাতলা। দেহের মাঝ বরাবর একটা কালো ডোরা বিদ্যমান।

মিঠাপানির আঙ্গুস মাছ আকারে ৩০০ গ্রাম পর্যন্ত হয়। একটি স্ত্রী আঙ্গুস মাছের ডিম ধারণক্ষমতা আকারভেদে ২০–৫০ হাজার। গবেষণায় দেখা গেছে, একটি আঙ্গুস মাছ ৬০–৭০ গ্রাম হলেই পরিপক্ব ও প্রজননক্ষম হয়ে যায়। এর প্রজননকাল মে–আগস্ট। তবে জুন-জুলাই মাসে সর্বোচ্চ প্রজনন হয়।

## বিস্তৃতি
অ্যাংগ্রা খারিশ দক্ষিণ এশিয়ার দেশে মাছ। বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এ মাছের বিস্তার। বাংলাদেশে একসময় মাছটি বৃহত্তর সিলেট, রংপুর ও দিনাজপুর অঞ্চলে প্রচুর পাওয়া যেত। বাংলাদেশে ক্রমশ মাছটি হারিয়ে যাচ্ছে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

## প্রজনন কৌশল উদ্ভাবন
বাংলাদেশ মৎস্য গবেষণা ইনস্টিটিউট বিলুপ্ত প্রজাতির আঙ্গুস মাছের প্রজনন কৌশল উদ্ভাবন করেছে। মৎস্য গবেষণা ইনস্টিটিউটের নীলফামারী জেলার সৈয়দপুর উপকেন্দ্রের বিজ্ঞানীরা এ উদ্ভাবন করেন। ইনস্টিটিউটের মহাপরিচালক ২রা সেপ্টেম্বর, ২০২০ তারিখে সংবাদ বিজ্ঞপ্তিে আঙ্গুস মাছের প্রজনন কৌশল উদ্ভাবনের তথ্য জানান। ২০১৮ সালে বাংলাদেশ মৎস্য গবেষণা ইনস্টিটিউটের সৈয়দপুর স্বাদু পানি উপকেন্দ্রে তিস্তা, চিকলী ও আত্রাই থেকে আঙ্গুসের পোনা সংগ্রহ করে গবেষণা শুরু হয়েছিল। 

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




বিষয়শ্রেণী:স্বাদু পানির মাছ
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:ভুটানের মাছ
বিষয়শ্রেণী:পাকিস্তানের মাছ
বিষয়শ্রেণী:মিয়ানমারের মাছ
বিষয়শ্রেণী:আফগানিস্তানের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ভারতের স্বাদু পানির মাছ
মুরগির জাতের তালিকা

থাম্ব|চিত্রে ৯৯ জাতের মোরগ-মুরগি এবং একটি টার্কি দেখানো হয়েছে.
পৃথিবীতে কয়েকশত মুরগির জাত রয়েছে। মুরগিদের গৃহপালিত পাখি হিসেবে পালন করা হয় সমগ্র পৃথিবী জুড়ে।
পৃথিবীর বিভিন্ন দেশের ভৌগোলিক সীমা রেখা এবং মুরগির বৈচিত্রতার ভিত্তিতে এদের আলাদা আলাদা জাত হিসেবে চিহ্নিত করা হয়ে থাকে। যে সমস্ত শারীরিক বৈশিষ্ট্যের ভিত্তিতে এদের আলাদা হিসেবে গণ্য করা হয় সেগুলো হচ্ছে-
* আকার
* শারীরিক গঠন
* ঝুঁটির ধরন
* চামড়ার রং
* আঙুলের সংখ্যা
* পাখার গঠন
* ডিমের রং
* উৎপত্তি স্থল 
এছাড়াও এদেরকে ব্যবহারের ভিত্তিতে আলাদা বলে বিবেচনা করা হয়ে থাকে। যেমন- 
* ডিমের জন্য
* মাংসের জন্য
* প্রদর্শনীর জন্য
* মাংস এবং ডিম উভয়ের জন্য
**উল্লেখ্য যে,** মোরগ মুরগিকে ছোট জাত বোঝাতে ***বেনটাম*** বলে চিহ্নিত করা হয়।

## মোরগ মুরগির জাতের তালিকা

## ব্যবহারের ভিত্তিতে ==

### ডিম
 

### মাংসের জন্য –
 

### ডিম ও মাংস উভয়ের জন্য -
 

### প্রদর্শনীর জন্য -
 

### প্রাকৃতিক ছোটজাত -
 

### মিশ্রজাত -

## আরো দেখুন
* গৃহপালিত প্রাণীদের তালিকা
* পাখির জাতের তালিকা
* কবুতরের জাতের তালিকা
* হাঁসের জাতের তালিকা
* রাজহাঁসের জাতের তালিকা
* গৃহপালিত টার্কির জাতের তালিকা
* পোষা মুরগি
* Bangladeshi Hen
* সোনালি মুরগি/Shonali Hen
* বাংলাদেশের সেরা মুরগির জাত
* বাংলাদেশে বিখ্যাত মুরগি

## তথ্যসূত্র


## আরো পড়ুন
* 
* 
* 

মুরগী
পোল্ট্রি
প্রাণী তালিকায় মুরগী
বিষয়শ্রেণী:মুরগির জাত
শাআনশি

থাম্ব|শাআনশি বিজ্ঞান ও প্রযুক্তি যাদুঘর
**শাআনশি** গণপ্রজাতন্ত্রী চীনের একটি প্রদেশ। এটি আনুষ্ঠানিকভাবে চীনের উত্তর-পশ্চিম অংশে অবস্থিত ধরা হলেও কার্যত এটী চীনের কেন্দ্রীয় অঞ্চলে অবস্থিত। প্রদেশটির উত্তর-পূর্বে শানশি, পূর্বে শানশি ও হনান, দক্ষিণ-পূর্বে  হপেই, দক্ষিণে ছুংছিং, দক্ষিণ-পশ্চিমে সিছুয়ান, পশ্চিমে কানসু, উত্তর-পশ্চিমে নিংশিয়া এবং উত্তরে অন্তর্দেশীয় মঙ্গোলিয়া প্রদেশ বা প্রাদেশিক পর্যায়ের অঞ্চলগুলি অবস্থিত।  এর আয়তন প্রায়  এবং অধিবাসী সংখ্যা প্রায় ৩ কোটি ৭০ লক্ষ। এর রাজধানীর নাম শিআন। এই শহরে চীনের প্রাক্তন দুই রাজধানী ফেংহাও এবং ছাংআন অবস্থিত। শিআনের কাছেই অবস্থিত শিয়েনিয়াং শহরটিও একসময় ছিন রাজবংশের রাজধানী ছিল। ভৌগলিকভাবে শাআনশি ওয়েই নদীর উপত্যকা এবং একে ঘিরে থাকা উর্বর লোয়েস মালভূমি নিয়ে গঠিত, যা দক্ষিণে ছিন পর্বতমালা ও শান্নান পর্যন্ত এবং উত্তরে ওর্দোস মরুভূমি পর্যন্ত বিস্তৃত। পার্শ্ববর্তী শানশি ও হনান প্রদেশের সাথে মিলে শাআনশি প্রদেশ চীন সভ্যতার আঁতুড়ঘর ছিল। এর কুয়াংচুং অঞ্চলে চৌ, ছিন, পশ্চিম হান, সিমা চিন, সুই এবং থাং রাজবংশের রাজধানীগুলি অবস্থিত ছিল। পীত নদীর দ্বারা বেষ্টিত ওর্দোস মালভূমির পুরোটা শাআনশি প্রদেশে পড়েনি; চীনের  মহাপ্রাচীর দ্বারা এটি অন্তর্দেশীয় মঙ্গোলিয়ার তৃণভূমি ও মরুভূমিগুলি থেকে বিচ্ছিন্ন।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ